પોરબંદર શહેર મધ્યે ૯.૩૩ હેક્ટર જગ્યા માં પક્ષી અભયારણ્ય આવેલું છે અહીં પક્ષીઓ ના વસવાટ માટે અનેક માઉન્ટ પણ બનાવવામાં આવ્યા છે પરંતુ ફ્લેમિંગો સહીત કેટલીક પ્રજાતિ ના પક્ષીઓ ની સંખ્યા અહી જુજ જ જોવા મળતી હતી કારણ કે અહી પાલિકા દ્વારા શહેર ની ગટરો નું ગંદુ પાણી ટેન્કર મારફત છોડવામાં આવતું હતું આ ગંદા પાણી ના કારણે અભયારણ્ય માં પાણી ની સપાટી માં ખુબ વધારો જોવા મળતો હતો આથી વધારે પાણી ના કારણે અહી ફ્લેમિંગો સહીત ના પક્ષીઓ વસવાટ કરી શકતા ન હતા કારણ કે ફ્લેમિંગો પક્ષી બે થી ત્રણ ફૂટ પાણી ની સપાટી હોય તેમાં જ વસવાટ કરે છે જયારે અહી આઠ થી દસ ફૂટ જેટલી સપાટી જોવા મળતી હતી આથી છેલા ત્રીસેક વરસ થી અહી નજીવી સંખ્યા માં જ ફ્લેમિંગો પક્ષી વિહરતા નજરે ચડતા હતા પરંતુ તાજેતર માં ભૂગર્ભ ગટર કાર્યાન્વિત થયા બાદ પાલિકા એ અહી ગંદુ પાણી છોડવાનું બંધ કરતા હાલ માં અહી પાણી ની સપાટી માં ઘટાડો જોવા મળ્યો છે અને કેટલીક જગ્યા એ તો પાણી બિલકુલ સુકાઈ ગયું છે પાણી ની સપાટી માં ઘટાડો થતા અહી હાલ માં દરરોજ ૮૦૦ થી ૧૦૦૦ જેટલા ફ્લેમિંગો પક્ષી વિહરતા નજરે ચડે છે જેને લઇ ને પક્ષી પ્રેમીઓ પણ રોમાંચિત થઇ ઉઠ્યા છે